Vremea rea a făcut prăpăd în Europa: Cel puțin șapte oameni au murit în Franța și Elveția. În Polonia e cod roșu de furtuni
Furtunile au făcut ravagii în vestul Europei. Cel puțin șapte oameni au murit în Franța și Elveția. Ploile torențiale însoțite de grindină și descărcări electrice au provocat inundații majore și au perturbat activitatea în mai multe țări. Meteorologii anticipează că furtunile se vor îndrepta spre centrul continentului, mai multe regiuni din Polonia sunt sub avertizare cod roșu.